**Roman Procházka** (\* 14. marec 1989, Jaslovské Bohunice) je slovenský profesionálny futbalista, ktorý hráva na poste stredopoliara v slovenskom klube Spartak Trnava.

Klubová kariéra
---------------

### Spartak Trnava

Procházka vyrastal v mládežníckom tíme Spartaku Trnava a v tomto tíme začal aj svoju kariéru. V klube debutoval 5. mája 2008 pri prehre 1:2 s AS Trenčín. V sezóne 2007/08 však odohral iba jeden zápas.

V sezóne 2008/09 hrával častejšie a postupne sa dostal do základnej zostavy Spartaka Trnavy. Počas sezóny odohral 29 zápasov z toho 28 v lige.

Svoj prvý gól za klub strelil 9. júla 2009 v odvete prvého predkola Európskej ligy UEFA 2009/10 proti Inter Baku, jeho tím zvíťazil 3:1 a postúpil do druhého predkola. Svoj prvý gól v lige strelil 25. októbra pri remíze 1:1 v derby proti Slovanu Bratislava. O šesť dní neskôr strelil druhý gól proti MŠK Žilina (remíza 1:1).

### Levski Sofia

Dňa 14. júna 2012 sa Procházka pripojil k bulharskému klubu Levski Sofia, s ktorým podpísal trojročnú zmluvu. V klube debutoval 19. júla v prvom zápase druhého predkola Európskej ligy UEFA 2012/13 proti FK Sarajevo, tešil sa z víťazstva 1:0, no v odvete Levski prehralo 1:3 a vypadlo v druhom predkole. V bulharskej Prvej lige debutoval 11. augusta pri domácom víťazstve 1:0 nad Černomorec Burgas.

#### Hosťovanie v Spartaku Trnava

Dňa 19. júna 2013 sa Procházka vrátil do Trnavy na ročné hosťovanie. V sezóne odohral 34 zápasov (31 v lige) a strelil sedem gólov (šesť v lige).

### Návrat do Levski

V júli 2014 sa Procházka vrátil do Levski Sofia. Svoj prvý gól za klub strelil 2. augusta pri domácom víťazstve 1:0 nad Lokomotiv Sofia. Počas sezóny sa stal neoddeliteľnou súčasťou kádra.

Procházka podpísal 18. júna 2015 s Levski novú zmluvu na jeden rok. V júli bol vyhlásený za vicekapitána tímu. Dňa 30. novembra predĺžil s Levski zmluvu na dva a pol roka

Postupom času sa stal jedným z najobľúbenejších hráčoch v klube. Za Levski hrával množstvo zápasov a strelil niekoľko gólov. Dňa 1. októbra 2017, pri víťazstve 1:0 nad Černo More, sa stal najlepším zahraničným hráčom čo sa týka odohraných zápasov.

### Viktoria Plzeň

Dňa 29. mája 2018 prestúpil Procházka zadarmo do českého klubu Viktoria Plzeň potom, čo mu vypršala zmluva. Za Plzeň debutoval 20. júla pri víťazstve 3:1 nad Duklou Praha. Prvýkrát skóroval 4. augusta, keď rozhodol o víťazstve 1:0 nad Sigmou Olomouc. S Viktoriou Plzeň si zahral v skupinovej fáze Ligy majstrov UEFA 2018/19, v ktorej odohral päť zápasov a strelil gól pri víťazstve 2:1 nad CSKA Moskva. V skupine skončili na treťom mieste a tak postúpili do 16-finále Európskej ligy UEFA, kde vypadli v zápase proti Dinamu Záhreb. V sezóne 2018/19 odohral 31 zápasov vo všetkých súťažiach a strelil 8 gólov.

### Górnik Zabrze

V zime 2020 podpísal zmluvu s poľským klubom Górnik Zabrze na jeden a pol roka. V sezóne 2020/21 odohral za klub 30 zápasov z toho 28 v Ekstraklase.

### Návrat do Trnavy

Po skončení zmluvy v Zabrze sa Procházka vrátil do Spartaku Trnavy po siedmich rokoch strávených v zahraničí. S klubom podpísal dvojročný kontrakt. V sezónach 2021/22 a 2022/23 sa so Spartakom tešil zo zisku slovenského pohára.

Medzinárodná kariéra
--------------------

V slovenskej reprezentácii debutoval 8. októbra 2011 v priateľskom zápase proti Rakúsku (výhra 2:1). Za Slovensko odohral doposiaľ tri zápasy.

Štatistiky
----------

### Klubové

*K 30. júlu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Spartak Trnava | 2007/08 | Fortuna liga | 1 | 0 | 0 | 0 | ― | ― | 1 | 0 |
| 2008/09 | 28 | 0 | 0 | 0 | 1**1** | 0 | ― | 29 | 0 |
| 2009/10 | 29 | 3 | 5 | 0 | 4**1** | 1 | ― | 38 | 3 |
| 2010/11 | 30 | 3 | 4 | 1 | ― | ― | 34 | 4 |
| 2011/12 | 31 | 4 | 3 | 0 | 7**1** | 1 | ― | 41 | 5 |
| Celkom | 119 | 10 | 12 | 1 | 12 | 2 | ― | 143 | 13 |
| PFK Levski Sofija | 2012/13 | Părva liga | 21 | 0 | 6 | 0 | 2**1** | 0 | ― | 29 | 0 |
| 2014/15 | 27 | 4 | 6 | 0 | ― | ― | 33 | 4 |
| 2015/16 | 32 | 8 | 2 | 0 | ― | ― | 35 | 8 |
| 2016/17 | 29 | 8 | 2 | 0 | 2**1** | 0 | 1**3** | 0 | 34 | 8 |
| 2017/18 | 35 | 5 | 5 | 0 | 4**1** | 1 | 1**3** | 0 | 45 | 6 |
| Celkom | 144 | 25 | 21 | 0 | 8 | 1 | 2 | 0 | 175 | 26 |
| Spartak Trnava (hosť.) | 2013/14 | Fortuna liga | 31 | 6 | 3 | 1 | ― | ― | 34 | 7 |
| Viktoria Plzeň | 2018/19 | Fortuna:liga | 23 | 6 | 2 | 1 | 7**2 1** | 1 | ― | 32 | 8 |
| 2019/20 | 12 | 3 | 2 | 1 | 3**2 1** | 0 | ― | 17 | 4 |
| Celkom | 35 | 9 | 4 | 2 | 10 | 1 | ― | 49 | 12 |
| Górnik Zabrze | 2019/20 | Ekstraklasa | 14 | 0 | ― | ― | ― | 14 | 0 |
| 2020/21 | 28 | 0 | 2 | 0 | ― | ― | 30 | 0 |
| Celkom | 42 | 0 | 2 | 0 | ― | ― | 44 | 0 |
| Spartak Trnava | 2021/22 | Fortuna liga | 24 | 2 | 5 | 1 | 6**4** | 0 | ― | 35 | 3 |
| 2022/23 | 24 | 2 | 7 | 0 | 2**4** | 0 | ― | 33 | 2 |
| 2023/24 | 0 | 0 | 0 | 0 | 1**4** | 0 | ― | 1 | 0 |
| Celkom | 48 | 4 | 12 | 1 | 9 | 0 | ― | 69 | 5 |
| Celkovo | 419 | 48 | 54 | 5 | 41 | 4 | 2 | 0 | 516 | 57 |

Poznámky
**1** Európska liga UEFA
**2** Liga majstrov UEFA
**3** Play-off o Európsku ligu UEFA
**4** Európska konferenčná liga UEFA
### Medzinárodné

*K 30. júlu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2011 | 1 | 0 |
| 2012 | 2 | 0 |
| Celkovo | 2 | 0 |

Úspechy
-------

Spartak Trnava
* Víťaz Slovenského pohára (2x): Slovnaft Cup: 2021/22, 2022/23

Referencie
----------

1. ↑  RADOŠOVSKÁ, Martina. Roman Procházka sa vrátil do iného Spartaka, z akého pred rokmi odchádzal. *sme.sk* (Bratislava: Petit Press), 2022-10-05. Dostupné online [cit. 2023-08-01]. ISSN 1335-4418.
2. ↑   *VIDEO: Spartakovec Procházka odchádza do Levski Sofia* [online]. Trnavský Hlas, [cit. 2023-07-30]. Dostupné online.
3. ↑  TERAZ.SK. *Roman Procházka predĺžil zmluvu s Levski Sofia o 2,5 roka* [online]. TERAZ.sk, 2015-12-01, [cit. 2023-07-30]. Dostupné online.
4. ↑   *Slovenský reprezentant Roman Procházka prestúpil do Plzne* [online]. www.hetrik.sk, 2018-05-30, [cit. 2023-07-30]. Dostupné online.
5. ↑   *OFICIÁLNE: Roman Procházka prestúpil do Poľska: Fantastické pocity!* [online]. Šport7.sk, 2020-01-28, [cit. 2023-07-30]. Dostupné online.
6. ↑   *Návrat strateného syna: Procházka sa vracia do Trnavy po dlhých siedmich rokoch* [online]. Športky.sk, 2021-06-12, [cit. 2023-07-30]. Dostupné online.

Externé odkazy
--------------

* Roman Procházka na transfermarkt.com

Zdroj
-----

*Tento článok je čiastočný alebo úplný preklad článku Roman Procházka na anglickej Wikipédii.*